CELEX: 32007D0084
Language: bg
Date: 2007-02-02 00:00:00
Title: 2007/84/ЕОРешение на Комисията от 2 февруари 2007 година относно одобрение на техническия план за действие за 2007 г. за подобряване на земеделската статистика (нотифицирано под номер C(2006) 7081)

8.2.2007   
            
            
               BG
            
            
               Официален вестник на Европейския съюз
            
            
               L 35/18
            
         
      РЕШЕНИЕ НА КОМИСИЯТА
   
   от 2 февруари 2007 година
   относно одобрение на техническия план за действие за 2007 г. за подобряване на земеделската статистика
   (нотифицирано под номер C(2006) 7081)
   (2007/84/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Решение 96/411/ЕО на Съвета от 25 юни 1996 г. относно подобряването на земеделската статистика на Общността (1), и по-специално член 4, параграф 1 и член 6, параграф 2 от него,
   като има предвид че:
   
               (1)
            
            
               Съгласно Решение 96/411/ЕО Комисията изготвя всяка година технически план за действие за земеделската статистика.
            
         
               (2)
            
            
               Съгласно Решение 96/411/ЕО Комисията участва финансово в разходите, направени от държавите-членки при адаптирането на националните системи за земеделска статистика или на такива разходи за подготвителна работа, свързана с нови или нарастващи потребности, които са част от техническия план за действие.
            
         
               (3)
            
            
               За изпълнението на съответните политики на Общността усъвършенстването и разработването на статистическа информация за развитието на селските райони е от съществено значение. Това е една от основните области на годишния план за действие.
            
         
               (4)
            
            
               Мерките, предвидени в настоящото решение, са в съответствие със становището на Постоянния комитет за земеделска статистика,
            
         ПРИЕ НАСТОЯЩОТО РЕШЕНИЕ:
   Член 1
   Техническият план за действие за 2007 г. за подобряване на земеделската статистика (TAPAS 2007), както е описан в приложението, се одобрява при условие, че има налични бюджетни кредити и че бюджетът за 2007 г. бъде приет без изменения.
   Член 2
   Адресати на настоящото решение са държавите-членки.
   
      Съставено в Брюксел на 2 февруари 2007 година.
      
         
            За Комисията
         
         Joaquín ALMUNIA
         
         
            Член на Комисията
         
      
   
   
      (1)  OВ L 162, 1.7.1996 г., стp. 14. Решение, последно изменено с Решение 787/2004/ЕО на Европейския парламент и на Съвета (OВ L 138, 30.4.2004 г., стp. 12).
   
      ПРИЛОЖЕНИЕ
      ТЕХНИЧЕСКИ ПЛАН ЗА ДЕЙСТВИЕ 2007 Г. ЗА ПОДОБРЯВАНЕ НА ЗЕМЕДЕЛСКАТА СТАТИСТИКА (TAPAS 2007)
      Мерките, предвидени в техническия план за действие за 2007 г. за подобряване на земеделската статистика, засягат следните области:
      
                  a)
               
               
                  развитие на селските райони;
               
            
                  б)
               
               
                  биологично земеделие.
               
            Комисията ще вземе финансово участие в проекти, разработени в рамките на тези мерки. Нейният принос няма да надхвърли сумите, посочени в таблица А за всяка държава-членка.
      Таблица А
      
         ТЕХНИЧЕСКИ ПЛАН ЗА ДЕЙСТВИЕ 2007 г.
      
      Максимално финансово участие на Общността в извършените разходи
      
                  (в EUR)
               
            
                  Държави
               
               
                  Развитие на селските райони
               
               
                  Биологично земеделие
               
               
                  Общо
               
            
                  BE
               
               
                  29 048
               
               
                  37 627
               
               
                  66 675
               
            
                  DK
               
               
                  28 000
               
               
                  55 000
               
               
                  83 000
               
            
                  DE
               
               
                  67 000
               
               
                   
               
               
                  67 000
               
            
                  EE
               
               
                  19 343
               
               
                  14 650
               
               
                  33 993
               
            
                  GR
               
               
                   
               
               
                  144 000
               
               
                  144 000
               
            
                  IT
               
               
                  63 968
               
               
                  200 337
               
               
                  264 305
               
            
                  LT
               
               
                   
               
               
                  31 000
               
               
                  31 000
               
            
                  LV
               
               
                   
               
               
                  16 284
               
               
                  16 284
               
            
                  HU
               
               
                  41 555
               
               
                  34 597
               
               
                  76 152
               
            
                  MT
               
               
                  29 283
               
               
                   
               
               
                  29 283
               
            
                  NL
               
               
                  35 000
               
               
                   
               
               
                  35 000
               
            
                  SK
               
               
                   
               
               
                  7 200
               
               
                  7 200
               
            
                  FI
               
               
                   
               
               
                  43 400
               
               
                  43 400
               
            
                  SE
               
               
                  12 000
               
               
                  10 800
               
               
                  22 800
               
            
                  UK
               
               
                  135 000
               
               
                   
               
               
                   
               
            
                  Общо
               
               
                  460 197
               
               
                  594 895
               
               
                  1 055 092
               
            ДЕЙНОСТИ, КОИТО ТРЯБВА ДА БЪДАТ ИЗВЪРШЕНИ В РАМКИТЕ НА ТЕХНИЧЕСКИЯ ПЛАН ЗА ДЕЙСТВИЕ ЗА 2007 Г. (TAPAS 2007)
      1.   ВЪВЕДЕНИЕ
      Целта на Решение 96/411/ЕО е да гарантира, че земеделската статистика на Общността е по-добре адаптирана, за да отговори на нуждите от информация, произлизащи от реформата на общата земеделска политика. За да се постигне това, държавите-членки вземат всички необходими мерки и извършват съответните промени в своите системи за земеделска статистика, надлежно отчитайки областите, посочени в приложения I и II към решението на Съвета, както и целите, характеристиките и критериите, определени с приложение III. Дейностите, които трябва да се предприемат всяка година от държавите-членки, за да се постигнат тези цели, се определят на годишен принцип в технически планове за действие. Последните се изготвят от Комисията след получаване на становището на Постоянния комитет за земеделска статистика.
      Общността участва финансово в разходите, направени от държавите-членки при осъществяване на адаптирането на националните системи или в такива разходи за подготвителна работа, свързана с новите нарастващи потребности, които са част от техническия план за действие. Този принос, който е с ограничена продължителност, цели да улесни изпробването, въвеждането или утвърждаването на системи и методи за събиране, които отговарят на изискванията на статистическата информация, посочени в техническия план за действие. След осъществяване на плана държавите-членки трябва да са в състояние да продължат да изпращат на Комисията редовни доклади относно методите и системите, въведени като част от гореспоменатия план.
      Настоящото решение, което трябва да бъде прието от Комисията, се отнася до техническия план за действие за 2007 г.
      Избраните дейности целят да гарантират известно развитие в следните области:
      
                  a)
               
               
                  развитие на селските райони;
               
            
                  б)
               
               
                  биологично земеделие.
               
            Eвростат получи общо 28 декларации за намерение от държавите-членки за дейности по TAPAS 2007.
      Тринадесет от тях се отнасят до статистиката, свързана с развитието на селските райони и една беше отхвърлена от Eвростат по технически причини. Девет от предложенията касаят аспекти на хранителния баланс, три се отнасят до Интернет инфраструктурата в селските райони, определяне на цените на земеделските земи и оценка на неизползвания растеж на горите в рамката на икономическите сметки за горското стопанство.
      За приоритетната област „Биологично земеделие“ Eвростат получи 15 декларации за намерение. Девет от тях се отнасят до производството, две касаят цените, четири предложения засягат икономическите и структурни променливи, данни по отношение на хранителната верига, директни продажби от фермите и преразглеждане на методологията на системата за събиране на данни за биологичното земеделие.
      Кратки описания на предложените дейности за техническия план за действие за 2007 г. следват в настоящия документ.
      2.   TAPAS 2007 – ОПИСАНИЯ НА ДЕЙНОСТИТЕ
      a)   Развитие на селските райони
      БЕЛГИЯ
      
         Наименование на дейността: Хранителен баланс за азота
      
      
         Принос на ЕС: 29 048 EUR
      
      
         
            График на дейността: юни–декември 2007 г.
      
      
         
            Кратко описание на дейността:
         
      
      
         Актуализация на азотния баланс за периода 1997–2005 г., преизчисляване на някои коефициенти, определяне на азотния баланс на ниво NUTS 3. Данните ще бъдат събирани от отговорните институции и обработени на централно ниво. Някои серии данни са налични единствено на национално ниво, следователно следва да бъдат разпространени по областите.
      
      ДАНИЯ
      
         Наименование на дейността: Развитие на селските райони: Определяне на цените на земеделската земя
      
      
         Принос на ЕС: 10 000 EUR
      
      
         
            График на дейността: март–септември 2007 г.
      
      
         
            Кратко описание на дейността:
         
      
      
         Основната цел е да се изпробва използването на експертни оценки в една област на статистиката, за която източниците на данни в държавите-членки са много различни и трудни за употреба в съответствие с методологията.
      
      
         Главната дейност се състои в съставянето на въпросник за цените на земята и размера на арендата, който ще позволи на местните земеделски икономически съветници (приблизително 50 местни центъра) да дадат оценка за цените в определени местни участъци (97 общини в Дания). Въпросите и дефинициите ще са в съответствие с актуализираната/редактираната методология за цените на земята и размера на арендата.
      
      
         Въпросникът ще бъде обсъден с Консултанската служба за фермерите (Farmers Advisory Service), за да се гарантира разбирането на концепцията и яснотата на въпросите.
      
      
         Данните ще бъдат събрани и областите от изследването на структурата на земеделските стопанства (FSS) ще бъдат използвани за сравняване на резултатите на регионално (NUTS2) и национално ниво.
      
      
         Резултатите от изследването ще бъдат анализирани на две нива. Първото ще се отнася до проверка на резултатите спрямо наличната информация за качеството на земята и гъстотата на животните (важна за цената на земята) в регионите. Второто ще сравнява резултатите от проучването с данните от други източници и основно с тези, които се използват за момента.
      
      ДАНИЯ
      
         Наименование на дейността: Хранителни баланси на регионално ниво в Дания
      
      
         Принос на ЕС: 18 000 EUR
      
      
         
            График на дейността: юни–декември 2007 г.
      
      
         
            Кратко описание на дейността:
         
      
      
         Съставяне на опис на наличните данни на регионално ниво за нуждите на различни държавни институции, изследователски институти и земеделски организации с оглед разработване на баланси. Изследване на събраните данни за хранителните баланси на регионално ниво и разработване на оценки и коефициенти за различните необходими данни за хранителните вещества. Разглеждане на получените данни за някои природни географски области, например видове почви и подпочвени води, ако такива данни са налични.
      
      ГЕРМАНИЯ
      
         Наименование на дейността: Хранителни баланси на различни географски мащаби – SCANUBA
      
      
         Принос на ЕС: 49 000 EUR
      
      
         
            График на дейността: януари–декември 2007 г.
      
      
         
            Кратко описание на дейността:
         
      
      
         Изчисляване на балансите с възможно най-високата пространствена резолюция, за която има налични данни, с цел пространствено разграничаване и оценка на опасностите от замърсяване на хранителните вещества, тъй като излишъкът в баланса на национално ниво не позволява да се посочат областите или земеделските системи, които се нуждаят от ограничителни мерки. Балансите трябва да бъдат подробни, особено що се отнася до рисковите области.
      
      
         Изчисляване на концентрацията на хранителните вещества в зависимост от интензивността на използване на земята; определяне на коефициенти за изчисляване на количеството азот, съдържащо се в екскрементите (като краен резултат), изхождайки от броя на добитъка; нормите за употреба на неорганичните торове при различни култури вместо размера на продажбите; нормите за употреба и съдържанието на хранителни вещества в органичните торове и адаптиране на съществуващите хранителни баланси на ОИСР.
      
      ГЕРМАНИЯ
      
         Наименование на дейността: Оценка на неизползвания растеж на горите в рамката на икономическите сметки за горското стопанство за Федерална република Германия (1991–2004 г.)
      
      
         Принос на ЕС: 18 000 EUR
      
      
         
            График на дейността: януари–юни 2007 г.
      
      
         
            Кратко описание на дейността:
         
      
      
         Основната цел е по-точна оценка на неизползвания растеж на горите в Германия за периода 1991–2004 г. въз основа на данни от втората национална инвентаризация на горския фонд, подобрявайки по този начин изчисляването на икономическите сметки за горското стопанство, съставени в съответствие с Европейската система на национални сметки (ESA 95) за периода 1991–2002 г.
      
      
         Дейността е разделена на две части: 1. Оценка на годишния растеж на горите във физически стойности и 2. Парична оценка на неизползвания растеж на горите.
      
      
         Резултатите ще допълнят отчета на продукцията на горското стопанство в рамките на икономическите сметки за горското стопанство за Германия и ще създадат връзка с интегрираните икономически сметки за горското стопанство (IEEAF). Очаква се впоследствие проектът да има за резултат разработването на методологични препоръки, отнасящи се до проблемите, свързани с оценката на горите.
      
      ЕСТОНИЯ
      
         Наименование на дейността: Дейности по TAPAS 2007, свързани с хранителните баланси
      
      
         Принос на ЕС: 19 343 EUR
      
      
         
            График на дейността: януари–декември 2007 г.
      
      
         
            Кратко описание на дейността:
         
      
      
         Целта е разработване на хранителни баланси на азот за Естония. Изчисляване на ключовите коефициенти за прилагане в азотните баланси и усъвършенстване на съществуващите коефициенти. Описание на методологията и източниците на данни. Ще бъдат изучени възможностите за определяне на нормите на отлагане на азота от атмосферата. Технологичният университет в Талин и Център Jäneda ще окажат съдействие.
      
      ИТАЛИЯ
      
         Наименование на дейността: Селски райони и достъп до Интернет в Италия (RAIANET)
      
      
         Принос на ЕС: 63 968 EUR
      
      
         
            График на дейността: Начална дата: публикуването в Официален вестник на решението на Комисията относно годишния план за действие (t) + 1 месец (не преди 1 февруари 2007 г.)
      
      
         
            Кратко описание на дейността:
         
      
      
         Проучване, основаващо се на анкета в 5 пилотни области с различна степен на селски характер. Съставяне на въпросници, които да засягат следните теми:
      
      
                  —
               
               
                  
                     Достъп до Интернет в селските райони: инсталиране и достъпност
                  
               
            
                  —
               
               
                  
                     Демография на Интернет в селските райони: кой е онлайн?
                  
               
            
                  —
               
               
                  
                     Дейностите, с които се занимават Интернет потребителите в селските райони
                  
               
            
                  —
               
               
                  
                     Нагласата на селското население спрямо Интернет.
                  
               
            УНГАРИЯ
      
         Наименование на дейността: Брутни хранителни баланси: изчисляване на техническите коефициенти, необходими за съставяне на национални и регионални азотни и фосфорни баланси
      
      
         Принос на ЕС: 41 555 EUR
      
      
         
            График на дейността: януари–декември 2007 г.
      
      
         
            Кратко описание на дейността:
         
      
      
         Подобряване на качеството на използваните коефициенти и изчисления на азотните и фосфорни баланси за Унгария не само на национално, но и на регионално ниво.
      
      
         За съставяне на балансите ще бъде използван сборът от данни на Изследователския институт по почвознание и агрохимия към Унгарската академия на науките (RISSAC). Необходимо е да се изследва възможността от заместване на данни със статистически оценки на регионално ниво. За съставяне на тези прецизни оценки на коефициентите е необходимо използването на земеделските бази данни на Унгарската централна статистическа служба (HCSO).
      
      МАЛТА
      
         Наименование на дейността: Национални и регионални азотни баланси за Малта
      
      
         Принос на ЕС: 29 283 EUR
      
      
         
            График на дейността: януари–декември 2007 г.
      
      
         
            Кратко описание на дейността:
         
      
      
         С цел създаване на условия за изчисляване на хранителните баланси ще бъдат извършени проучвания за установяване на липсващите данни. Ще се проведе статистическо проучване на консумацията и употребата на минерални и органични торове. Ще бъдат извършени известен брой анализи на растителните тъкани (приблизително 50), за да се определи съдържанието на азот в добитата реколта (фуражи и полски култури).
      
      НИДЕРЛАНДИЯ
      
         Наименование на дейността: Регионални баланси на минерали за земеделски почви
      
      
         Принос на ЕС: 35 000 EUR
      
      
         
            График на дейността: януари–декември 2007 г.
      
      
         
            Кратко описание на дейността:
         
      
      
         Ще бъдат изчислени, в съответствие с ръководството на Евростат/ОИСР, регионални минерални баланси за 5 пасищни площи, въз основа на данни за употребата на торове в региона и/или на коефициентите за употреба на торове на култура, данни за транспортирането на торовете и за регионалното производство на култури.
      
      
         Ще бъдат въведени данните относно регионалните баланси за хранене на преживните животни, разработени по проекта TAPAS 2001. Данните за регионалната употреба на торове, както и за тяхното транспортиране, произхождат от национален регистър на земеделските стопанства. Дейността включва интегрирането на няколко източника на статистически данни от различни институти. Част от данните трябва да бъдат предоставени на разположение на Статистическата служба на Нидерландия специално за този проект.
      
      ШВЕЦИЯ
      
         Наименование на дейността: Адаптиране на шведските изчисления на регионалните хранителни баланси към метода на Евростат/ОИСР
      
      
         Принос на ЕС: 12 000 EUR
      
      
         
            График на дейността: януари–декември 2007 г.
      
      
         
            Кратко описание на дейността:
         
      
      
         Статистическата служба на Швеция е изчислявала регионалните баланси за осем производствени области от 1995 г., но методът ѝ се различава от ръководството на Евростат/ОИСР, специално при оценката на добитата и изконсумирана от животните трева. Целта е подобряване на качеството и постигане на консенсус между изчисленията с оглед достигането до резултати, сравними с тези на другите страни.
      
      
         Проектът ще сравни използваните методи и коефициенти, ще обясни разликите и ще препоръча най-подходящите промени, за да бъде постигнат консенсус както в националните, така и в регионалните изчисления. Той ще създаде също така и начин за преобразуване на районирането от шведски производствени зони на NUTS 2.
      
      ОБЕДИНЕНО КРАЛСТВО
      
         Наименование на дейността: Хранителни баланси – Оценки на почвата на регионално ниво
      
      
         Принос на ЕС: 135 000 EUR
      
      
         
            График на дейността: април–юни 2007 г.
      
      
         
            Кратко описание на дейността:
         
      
      
         Дейността цели намаляване на разходите чрез комбиниране на проучвания за по-голяма ефективност, подобряване на качеството на оценките на почвения хранителен баланс чрез усъвършенстване на получените от проучванията данни и чрез разработване на коефициенти на фиксация на хранителните вещества. Тя цели също така намаляване натоварването на респондентите.
      
      
         Проектът ще включва разглеждане и изпробване на най-подходящи начини за интегриране и усъвършенстване на съществуващите източници за осигуряване на необходимата информация, както и промяна на проучването на употребата на торове, проучването на земеделските практики и проучването на употребата на пестициди.
      
      
         Впоследствие ще се извърши изследване за разработване на коефициентите, които не могат да бъдат определени от проучванията в земеделските стопанства.
      
      б)   Биологично земеделие
      БЕЛГИЯ
      
         Наименование на дейността: Усъвършенстване на статистиката за биологичните продукти (производство, обработка, консумация, баланс)
      
      
         Принос на ЕС: 37 627 EUR
      
      
         
            График на дейността: 12 месеца. Начална дата: публикуването в Официален вестник на решението на Комисията относно годишния план за действие (t) + 1 месец
      
      
         
            Кратко описание на дейността:
         
      
      
         Дейността цели да организира и анализира данните за биологичното производство, идващи от няколко източника, за да допълни статистическите данни за биологичното земеделие. Тя цели също така да оцени възможностите за адаптиране на настоящите проучвания за получаване на данни за биологичното производство и други променливи, консумация, цени и т.н.
      
      ДАНИЯ
      
         Наименование на дейността: Биологично производство на животински продукти в Дания
      
      
         Принос на ЕС: 10 000 EUR
      
      
         
            График на дейността: 6 месеца. Начална дата: публикуването в Официален вестник на решението на Комисията относно годишния план за действие (t) + 1 месец
      
      
         
            Кратко описание на дейността:
         
      
      
         Дейността цели подобряване на качеството на данните от административни източници за биологичното производство на животински продукти и биологичното отглеждане на животни.
      
      ДАНИЯ
      
         Наименование на дейността: Директни продажби на растителни продукти в биологичните стопанства
      
      
         Принос на ЕС: 35 000 EUR
      
      
         
            График на дейността: 12 месеца. Начална дата: публикуването в Официален вестник на решението на Комисията относно годишния план за действие (t) + 1 месец
      
      
         
            Кратко описание на дейността:
         
      
      
         Дейността цели да оцени обема на биологичните продукти, продадени директно на обществеността от производителя. Оценката ще се базира на въпросници, изпращани директно в магазините към земеделските стопанства. Тя ще даде оценка на директните продажби на биологични продукти и ще свери общия обем на продажбите и данните за производството.
      
      ДАНИЯ
      
         Наименование на дейността: Оценка на производството на растителни продукти в биологичните стопанства
      
      
         Принос на ЕС: 10 000 EUR
      
      
         
            График на дейността: 6 месеца. Начална дата: публикуването в Официален вестник на решението на Комисията относно годишния план за действие (t) + 1 месец
      
      
         
            Кратко описание на дейността:
         
      
      
         Анализ на данните, отнасящи се до биологичното производство и други променливи, получени чрез други проучвания. Проверка на качеството и препоръки с оглед на подобряването на обхвата на данните.
      
      ЕСТОНИЯ
      
         Наименование на дейността: Данни за биологичното производство и продукти от животински произход
      
      
         Принос на ЕС: 14 650 EUR
      
      
         
            График на дейността: 12 месеца. Начална дата: публикуването в Официален вестник на решението на Комисията относно годишния план за действие (t) + 1 месец
      
      
         
            Кратко описание на дейността:
         
      
      
         Целта е да се организира система за събиране на данни относно биологичното производство и продукти, за да се осигурят данни за базата данни на Евростат. Методологията ще се опита да свърже всички източници на данни: проучвания и административни данни, използващи вече определените дефиниции.
      
      ГЪРЦИЯ
      
         Наименование на дейността: Интеграция и оценка на данните за биологичното производство от различни източници
      
      
         Принос на ЕС: 144 000 EUR
      
      
         
            График на дейността: 12 месеца. Начална дата: публикуването в Официален вестник на решението на Комисията относно годишния план за действие (t) + 1 месец
      
      
         
            Кратко описание на дейността:
         
      
      
         Целта е разработване и предлагане на методи за събиране на данни и запълване на пропуските в областта на биологичните продукти. Предложената методология ще наблегне на интегрирането на източниците на данни и ще подобри качеството на данните.
      
      ИТАЛИЯ
      
         Наименование на дейността: Събиране на данни за цените на едро на биологичните продукти
      
      
         Принос на ЕС: 76 681 EUR
      
      
         
            График на дейността: 12 месеца. Начална дата: публикуването в Официален вестник на решението на Комисията относно годишния план за действие (t) + 1 месец
      
      
         
            Кратко описание на дейността:
         
      
      
         Дейността цели събирането на данни за цените на едро на биологичните продукти чрез извършване на ново проучване, използващо вече изпробваната за конвенционалните земеделски продукти методология.
      
      ИТАЛИЯ
      
         Наименование на дейността: Събиране на данни за потребителските цени на биологичните продукти
      
      
         Принос на ЕС: 71 596 EUR
      
      
         
            График на дейността: 12 месеца. Начална дата: публикуването в Официален вестник на решението на Комисията относно годишния план за действие (t) + 1 месец
      
      
         
            Кратко описание на дейността:
         
      
      
         Дейността се състои в адаптиране на проучването на потребителските цени на конвенциалните продукти за събиране на данни за потребителските цени на биологичните продукти.
      
      ИТАЛИЯ
      
         Наименование на дейността: Статистика за биологичното земеделие в Италия: структура, дейности и земеделски практики в един мултисекторен контекст
      
      
         Принос на ЕС: 52 060 EUR
      
      
         
            График на дейността: 12 месеца. Начална дата: публикуването в Официален вестник на решението на Комисията относно годишния план за действие (t) + 1 месец
      
      
         
            Кратко описание на дейността:
         
      
      
         Тази дейност цели да определи екологичните и икономически последици от методите на биологичното земеделие и може да бъде полезна за оценка на устойчивостта на биологичните стопанства и за изчисляване на социалната възвращаемост на инвестициите.
      
      ЛАТВИЯ
      
         Наименование на дейността: Преразглеждане на методологията на системата за събиране на данни за биологичното земеделие
      
      
         Принос на ЕС: 16 284 EUR
      
      
         
            График на дейността: 12 месеца. Начална дата: публикуването в Официален вестник на решението на Комисията относно годишния план за действие (t) + 1 месец
      
      
         
            Кратко описание на дейността:
         
      
      
         Дейността се състои в подобряването на методологията за събиране на данни за биологичните продукти с оглед изграждането на логичен и устойчив метод за събиране на данни за биологичното земеделие, културите, производството на животински продукти, отглеждането на животни, чрез използване на административни данни и свързването им със статистическите данни.
      
      ЛИТВА
      
         Наименование на дейността: Биологично производство на земеделски продукти
      
      
         Принос на ЕС: 31 000 EUR
      
      
         
            График на дейността: 12 месеца. Начална дата: публикуването в Официален вестник на решението на Комисията относно годишния план за действие (t) + 1 месец
      
      
         
            Кратко описание на дейността:
         
      
      
         Целта на дейността е да се подобри качеството на събирането на данни за биологичните продукти чрез употреба на методи, използвани от други държави-членки. Тя включва сътрудничество с органа за сертифициране, извършване на проучване и получаването на данни за производството на сертифицираните стопанства.
      
      УНГАРИЯ
      
         Наименование на дейността: Статистика на биологичното производство, търговия и консумация
      
      
         Принос на ЕС: 34 597 EUR
      
      
         
            График на дейността: 12 месеца. Начална дата: публикуването в Официален вестник на решението на Комисията относно годишния план за действие (t) + 1 месец
      
      
         
            Кратко описание на дейността:
         
      
      
         Дейността си поставя за цел да завърши проекта, предприет от статистическата служба и Biokontroll, и да запълни пропуските, определени в процеса на неговото изпълнение. Двете институции работят в тясно сътрудничество за свързване на административните източници и статистическите определения и източници. Проектът, с който дейността е свързана, има за цел изграждане на компютърен инструмент и определяне на основните пропуски, които съответно ще бъдат запълнени от втория етап.
      
      СЛОВАКИЯ
      
         Наименование на дейността: Събиране на данни за отглеждането на биологични култури, производството, продажбите и употребата на биологични продукти.
      
      
         Принос на ЕС: 7 200 EUR
      
      
         
            График на дейността: 12 месеца. Начална дата: публикуването в Официален вестник на решението на Комисията относно годишния план за действие (t) + 1 месец
      
      
         
            Кратко описание на дейността:
         
      
      
         Дейността цели да събере данни за биологичните продукти, като започва от първичното производство и продължава до неговата търговия. Тя ще се опита да събере съответните данни за външната търговия. Ще се работи в сътрудничество с административните органи.
      
      ШВЕЦИЯ
      
         Наименование на дейността: Намиране на допълнителни данни за биологичните продукти в Швеция
      
      
         Принос на ЕС: 10 800 EUR
      
      
         
            График на дейността: 12 месеца. Начална дата: публикуването в Официален вестник на решението на Комисията относно годишния план за действие (t) + 1 месец
      
      
         
            Кратко описание на дейността:
         
      
      
         Дейността цели запълване на съществуващите пропуски в информацията, дадена на Евростат. Основната цел ще бъде използването на данни, които съществуват, но не са лесно достъпни и изграждането на хронологични серии от достъпните данни.
      
      ФИНЛАНДИЯ
      
         Наименование на дейността: Развитие на статистиката за биологичната производствена верига на зърнените култури – нови методи за оценка на употребата на биологични продукти в хранителната верига
      
      
         Принос на ЕС: 43 400 EUR
      
      
         
            График на дейността: 9 месеца. Начална дата: публикуването в Официален вестник на решението на Комисията относно годишния план за действие (t) + 1 месец
      
      
         
            Кратко описание на дейността:
         
      
      
         Целта е да се изследва хранителната верига от биологични продукти, като се наблегне на някои зърнени култури. Това ще позволи да се определят пропуските между производството и търговията на биологични продукти.